Hugo Magnus Tschakkar

Hugo Magnus Tschakkar (ka Hugo Chakkar; 20. september 1900 Peterburi, Venemaa – 11. september 1974 Rhinebeck, New Yorgi osariik, USA) oli eesti loomaarst.

Tschakkar võttis osa Eesti Vabadussõjast Julius Kuperjanovi pataljoni koosseisus 1. roodu reamehena.

Ta lõpetas Tartu Ülikooli loomaarstiteaduskonna loomaarsti diplomiga 1926. aastal ning oli korporatsiooni Fraternitas Dorpatensis vilistlane. Ta oli Loomaarstide Koja liige. Oli Kaitseliidus Viru maleva Haljala malevkonna veterinaarpealik alates 1937. aasta 23. detsembrist.

Tschakkar töötas pärast ülikooli lõpetamist loomaarstina Sagadis kuni 1940. aastani. Esimese Nõukogude okupatsiooni ajal varjas ta end Sagadi kandis kuni Saksa vägede sissetungini. Sõja ajal läks perega Saksamaale. Sõja lõppedes sattus USA tsooni ja emigreerus Ameerika Ühendriikidesse. USA-s leidis pagulasena tööd tapamaja veterinaarina. Naine ja poeg saadeti Ida-Saksa tsoonist tagasi Eesti NSV-sse.

Kategooria:Loomaarstide Koja liikmed
Kategooria:Kuperjanovi jalaväepataljoni koosseis
Kategooria:Kaitseliidu Viru maleva liikmed
Kategooria:Tartu Ülikooli loomaarstiteaduskonna vilistlased
Kategooria:Korporatsioon Fraternitas Dorpatensise liikmed
Kategooria:Vabadussõja veteranid
Kategooria:Sündinud 1900
Kategooria:Surnud 1974